Gargždų tiltas

Gargždų tiltas – automobilių transporto tiltas vienoje pagrindinių įvažų į Gargždus, kelyje , 2,8 km į vakarus nuo magistralės Kaunas–Klaipėda. Tiltas stovi Minijos slėnyje, miesto įkalnėje pėsčiųjų viaduko prieigose, šalia posūkio į istorinę grįstą Minijos gatvę. 
miniatiūra|240px|left|Gargždų tiltas apie 1905 m. (fot. Paulina Mongirdaitė)

 Istorija 

XIX a. pabaigoje nutiestas privatus Bogdano Oginskio plentas nuo Rietavo link Veiviržėnų ir Gargždų.Henrikas Kebeikis. Tiltas per Miniją ties Gargždais lietuvai.lt  p. 129–131  Per Miniją pastatytas medinis tiltas ties Gargždais.

Tarpukaryje tiesiant senąjį Žemaičių plentą, kuris ėjo per Gargždų centrą, pagal inžinieriaus Prano Markūno projektą per Miniją pastatytas gelžbetoninis tiltas. Sugriautas per II pasaulini karą. Pokaryje tiltas buvo atstatomas prisilaikant pirminio projekto, todėl pavyko sugrąžinti jam ankstesnę formą. 1954 m. duomenimis, tilto statybos metu šalia stovėjo laikinasis medinis tiltas.

1954 m. atstatyto viso 80 m tilto ilgį sudarė trys tarpatramiai (21+24+21 m) ir dvi gembės po 7 m; kabančiosios dalies ilgis 14,8 m. Ant jo nutiestos dvi eismo juostos.

2010 m. Automobilių kelių direkcija šiam tiltui kelio Dauparai–Gargždai–Vėžaičiai 7,69 km paskelbė apie projektavimo ir projektų vykdymo priežiūros paslaugų pirkimą. Statinio duomenys nurodyti: ilgis – 83,00 m, tarpatramių ilgis – 78,90 m, plotis – 9,00 m, tarpinių atramų aukštis – 4,80 m. Tiltų, esančių valstybinės reikšmės keliuose (per Babrūnę, Miniją, Perkasą ir Miniją), projektavimo su poveikio aplinkai vertinimu ir projektų vykdymo priežiūros paslaugos eviesiejipirkimai.lt

2013 m. tilto remonto metu ant jo įrengti saugūs takai su atitvarais pėstiesiems ir dviratininkams.Tiltui per Miniją – pėsčiųjų takai mano-gargzdai.lt 2013-06-13

2021–1923 m. vyko Tilto gatvės atkarpos per Miniją kapitalinis remontas, įrengiant pėsčiųjų ir dviračių takus. Rekonstravus kelią, važiuojamosios dalies plotis nuo Gargždų iki tilto per Miniją tapo 6,5 m, o nuo tilto iki sankryžos ties Gargždų miesto akmeniu – plotis išliko 6 m.Gargžduose – Tilto gatvės rekonstrukcija atviraklaipeda.lt 2021-10-06Gargždiškiai jau laukia naujo asfalto per tiltą diena.lt 2022-10-26

 Šaltiniai 


 Nuorodos 

 Lietuva senose fotografijose. Prie tilto per Miniją. Gargždai facebook.com
 Pažvelkime, kas dedasi statomame Žemaičių plente. Lietuvos aidas, 1937.VI.17 (autc.lt)
 Advento vakaras su senaisiais Gargždais: negirdėti miesto istorijos vingiai mano-gargzdai.lt

Kategorija:Lietuvos sijiniai tiltai
Kategorija:Klaipėdos rajono tiltai
Kategorija:Tiltai per Miniją
Kategorija:Gargždai